CELEX: 22007D0131
Language: bg
Date: 2007-09-28 00:00:00
Title: Решение на Съвместния комитет на ЕИП № 131/2007 от 28 септември 2007 година за изменение на Протокол 31 към Споразумението за ЕИП относно сътрудничеството в специфични области извън четирите свободи

21.2.2008   
            
            
               BG
            
            
               Официален вестник на Европейския съюз
            
            
               L 47/67
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   
   № 131/2007
   от 28 септември 2007 година
   за изменение на Протокол 31 към Споразумението за ЕИП относно сътрудничеството в специфични области извън четирите свободи
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално членове 86 и 98 от него,
   като има предвид, че:
   
               (1)
            
            
               Протокол 31 към Споразумението бе изменен с Решение № 65/2007 на Съвместния комитет на ЕИП от 15 юни 2007 г. (1)
               
            
         
               (2)
            
            
               Уместно е да се разшири сътрудничеството между договарящите страни по Споразумението, за да се включи Решение № 779/2007/EО на Европейския парламент и на Съвета от 20 юни 2007 г. за създаване за периода 2007—2013 г. на специална програма за предотвратяване и борба с насилието над децата, младежите и жените и за защита на жертвите и рисковите групи (програма Daphne III) като част от общата програма „Основни права и правосъдие“ (2).
            
         
               (3)
            
            
               Поради това Протокол 31 към Споразумението следва да се измени, за да се позволи това разширено сътрудничество да се осъществи, считано от 1 януари 2007 г.,
            
         РЕШИ:
   Член 1
   Член 5 от Протокол 31 към Споразумението се изменя, както следва:
   
               1.
            
            
               Параграф 5 се заменя със следното:
               „5.   Държавите от ЕАСТ участват в програмите и действията на Общността, посочени в първите две тирета на параграф 8, считано от 1 януари 1996 г., в програмата, посочена в трето тире, считано от 1 януари 2000 г., в програмата, посочена в четвърто тире, считано от 1 януари 2001 г., в програмите, посочени в пето и шесто тире, считано от 1 януари 2002 г., в програмите, посочени в седмо и осмо тире, считано от 1 януари 2004 г., и в програмите, посочени в девето, десето и единадесето тире, считано от 1 януари 2007 г.“
            
         
               2.
            
            
               Добавя се следното тире в параграф 8:
               
                           „—
                        
                        
                           
                              32007 D 0779: Решение № 779/2007/EО на Европейския парламент и на Съвета от 20 юни 2007 г. за създаване за периода 2007—2013 г. на специална програма за предотвратяване и борба с насилието над децата, младежите и жените и за защита на жертвите и рисковите групи (програма Daphné III) като част от общата програма „Основни права и правосъдие“ (ОВ L 173, 3.7.2007 г., стр. 19).“
                        
                     
         Член 2
   Решението влиза в сила в деня след последното нотифициране на Съвместния комитет на ЕИП съгласно член 103, параграф 1 от Споразумението (3).
   Решенето се прилага от 1 януари 2007 година.
   Член 3
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 28 септември 2007 година.
      
         
            За Съвместния комитет на ЕИП
         
         
            Председател
         
         Stefán Haukur JÓHANNESSON
         
      
   
   
      (1)  ОВ L 304, 22.11.2007 г., стр. 47.
   
      (2)  ОВ L 173, 3.7.2007 г., стр. 19.
   
      (3)  С отбелязани конституционни изисквания.